Traducere din limba germană

GZ: 7921-00/2004/4-PP/2005
Austrian Development Agency GmbH, 1014 Wien, Minoritenplatz 9 în calitate de sponsor (denumit în cele ce urmează „sponsor”) şi Comunitatea Timişoara, Str. C. D. Loga ave. Nr. 1, 1900 Timişoara, România, Tel: ++40/0/56-190388, Fax: ++40/0/56-201526 şi County Hospital Timiş No. 1 (Spitalul Clinic Judeţean Nr. 1, Timişoara) în calitate de beneficiar al sponsorizării (denumit în cele ce urmează „beneficiar”) încheie pe baza legii pentru colaborarea în dezvoltare BGBl. I Nr. 49/2002 în forma actuală 
următorul 

CONTRACT DE SPONSORIZARE 
pentru proiectul Nr. 7921-00/2004
Titlu: Consulting Program for CP (Cleaner Production) in Timişoara including CP Assessment County Hospital Timiş No 1 
§ 1 Cadrul de sponsorizare şi plata 
Sponsorul acordă beneficiarului o sponsorizare în valoare de maxim 195.259.,-- EUR (în cuvinte unasutanouăzecişicincimii douăsutecincizecişinouă Euro). Plata se va realiza în conformitate cu derularea proiectului. 
§ 2 Scopul sponsorizării 
Scopul sponsorizării este finanţarea proiectului „Consulting Program for CP (Cleaner Production) în Timişoara including CP Assessment County Hospital Timis No 1“, aşa cum este descris în contractul de activitate anexat, încheiat între beneficiar şi executant (denumit în cele ce urmează „contractul de activitate”). Contractul de activitate reprezintă o parte integrantă din prezentul contract de finanţare. 
§ 3 Condiţii de sponsorizare 
1. Încheierea contractului anexat împreună cu anexele aferente 
Pretenţiile de finanţare din prezentul contract sunt condiţionate cu amânare de către prezentarea contractului de activitate semnat de ambii parteneri contractuali către sponsor. 

2. Garanţia beneficiarului 
Beneficiarul garantează execuţia şi dispunerea îndeplinirii tuturor activităţilor, inclusiv punerea la dispoziţie a mijloacelor proprii, a activităţilor şi a altor resurse, care sunt necesare pentru o implementare reuşită a proiectului. El nu va întreprinde nimic, ce ar putea împiedica sau bloca execuţia reuşită a proiectului. 
3. Activităţi proprii 
Beneficiarul se obligă să îndeplinească toate activităţile proprii indicate detaliat în anexa 4e, cu precădere şi următoarele: 
3.1. Activităţi proprii speciale 

a se vedea în acest sens şi AU, pag. 20 4.1: Comunitatea Timişoara precum şi County Hospital Timiş No 1 se obligă să pună gratuit la dispoziţie spaţii corespunzătoare în caz de necesitate, precum şi echipamente şi logistică (transport, traduceri, servicii de interpretariat) pentru îndeplinirea obiectivelor de proiect. Raportul final al proiectului va fi publicat pe pagina de Internet a City Hall Timişoara. 
3.2. Punerea la dispoziţie a documentaţiilor şi informaţiilor: 
Beneficiarul va obţine toate datele, documentaţiile şi informaţiile (chiar şi cele de la instituţii terţe) necesare pentru derularea serviciilor oferite, care pot fi obţinute în România şi le va ceda cu titlu gratuit. Acestea înseamnă toate rapoartele, documentele, planurile, proiectele precum şi toate documentaţiile şi datele de economia întreprinderii necesare cu privire la IMM-urile din Timişoara coordonate prin proiect precum şi cele privitoare la County Hospital Timiş No 1. Cade în sarcina beneficiarului, dacă va fi necesar, să preia traducerea documentaţiilor predate.  
3.3. Punerea la dispoziţie a spaţiilor, serviciilor şi materialelor: 

Beneficiarul garantează punerea la dispoziţie a spaţiilor şi a utilităţilor necesare pentru derularea proiectului. Beneficiarul îi pune executantului cu precădere spaţii corespunzătoare la locul de lucru (cu posibilitate de închidere, legătură telefonică / de fax, încălzire, curent) precum şi toată infrastructura de birouri necesară (copiatoare etc.). Beneficiarul are grijă ca materialele, maşinile, aparatura etc. achiziţionate din bugetul proiectului să fie reglate corespunzător, respectiv depozitate în condiţii de siguranţă. Costurile pentru necesarul de personal suplimentar de pază sau pentru măsurile suplimentare de siguranţă a construcţiei vor fi suportate de beneficiar.  
În cazul în care beneficiarul nu îşi îndeplineşte obligaţia de păstrare corespunzătoare a materialelor, care sunt destinate montajului la locul de proiect, şi dacă acele materiale sunt pierdute, sponsorizarea se va diminua cu valoarea acestor materiale. Beneficiarul este de asemenea obligat să înlocuiască pe cheltuiala proprie materialele furate, care erau necesare pentru derularea proiectului. 
3.4. Sprijin la instituţii şi oficialităţi 
Beneficiarul prestează, dispune îndeplinirea şi susţine îndeplinirea tuturor aprobărilor, licenţelor şi altor aprobări ale organelor centrale şi / sau locale pentru realizarea proiectului. 
Beneficiarul se obligă cu privire la scutirea, respectiv la preluarea financiară a tuturor costurilor, impozitelor şi taxelor aferente în acest sens.
3.5. Unitatea de coordonare a proiectului (PCU): 
În scopul coordonării optime a tuturor părţilor participante la proiect, sponsorul a organizat o aşa-numită Unitate de Coordonare a Proiectului (PCU), care este convocată de sponsor în funcţie de necesităţi. PCU se compune din câte un reprezentant al următoarelor părţi: 
· Sponsorul reprezentat prin Eduard Gagea (ADA), respectiv Karin Holzer (ADA)
· Consultant pt. Monitorizare din partea sponsorului - Jürg Klarer
· Beneficiarul sponsorizării Comunitatea Timişoara
· Dir. Prof. Dr. Virgil Păunescu (County Hospital Timiş No 1)
· CCIAT (Camera de Comerţ Timişoara)
3.6. Scutirea cu privire la toate taxele şi impozitele publice:

Bunurile materiale şi serviciile achiziţionate în cadrul proiectului vor fi scutite de toate taxele şi impozitele publice din România, inclusiv a oricăror taxe vamale şi de depozitare, precum şi a taxelor de licenţă, aprobare şi comisionare. Acest lucru se aplică şi pentru aparatura, care este importată pentru durata proiectului şi care este apoi exportată. Această scutire se referă şi la bunurile materiale achiziţionate la nivel local precum şi serviciile sau alte prestaţii ale sub-antreprenorilor. În cazul în care vor trebui plătite taxe sau alte impozite în România pe durata proiectului, acestea vor fi suportate în orice caz de beneficiar şi nu reprezintă costuri ce pot fi sponsorizate. Beneficiarul sponsorizării va avea grijă, ca derularea procedurilor vamale din România, cu privire la bunurile materiale importate să se efectueze cât mai rapid şi în orice caz în cadrul unei perioade maxime de şapte zile calendaristice de la intrarea bunurilor. Taxele de stand, costurile de depozitare, ba chiar costurile care survin din orice întârziere a implementării proiectului, care rezultă dintr-o eventuală întârziere a îndeplinirii formalităţilor vamale în România cauzată din partea beneficiarului, respectiv a oficialităţilor vamale, vor fi suportate prin bugetul de proiect. Întârzierile cu formalităţile vamale pot să genereze în plus o întrerupere totală sau parţială a proiectului din partea sponsorului. 
4. Raporturile de proprietate, protecţia mijloacelor financiare şi a mijloacelor materiale: 
Beneficiarul garantează faptul că, atât în timpul executării proiectului cât şi în următorii 20 (douăzeci) ani după terminarea proiectului nu se vor efectua modificări în raporturile de proprietate, care să ducă la o altă utilizare a «County Hospitals Timis No 1» inclusiv a instalaţiilor şi investiţiilor sale decât pentru asistenţă medicală. 
Beneficiarul va prezenta sponsorului, la cerere, documente prin care se dovedeşte faptul că societatea are dreptul să folosească terenurile, pe care se află instalaţiile şi investiţiile sale, pentru următorii 20 (douăzeci) ani, sau că aceste terenuri se află în proprietatea sa. 
În cazul în care «County Hospitals Timis No 1 » va fi înstrăinat alături de instalaţiile şi investiţiile sale, beneficiarul va avea obligaţia, ca la cererea sponsorului, să-i restituie sponsorului valoarea actuală a investiţiilor realizate în cadrul prezentului proiect sau să le folosească pentru scopuri umanitare în acord cu sponsorul.   
Beneficiarul sponsorizării garantează în plus că toate conturile de proiect împreună cu mijloacele de proiect şi prestaţiile în natură din prezentul proiect se află sub protecţie specială. Acest lucru include o protecţie corespunzătoare împotriva confiscării totale sau parţiale, blocării sau a oricărui fel de împiedicare sau blocare a utilizării sau a accesului liber prin măsuri luate de organele administrative, bănci sau a altor organe.  
5. Plata mijloacelor de sponsorizare către executant şi decontarea  ;

Beneficiarul este de acord cu plata mijloacelor de sponsorizare către executant din partea sponsorului şi împuterniceşte concomitent sponsorul să verifice decontarea conform § 2 din Contractul de activitate, coroborat cu punctul 4 din Condiţiile contractuale generale (AVB), sponsorul fiind reprezentantul beneficiarului, (de verificat şi punctul II din declaraţie). 
6. Cesiunea pretenţiilor din contractul de activitate:

Beneficiarul este de acord cu faptul ca, la cererea sponsorului, să fie cesionate sponsorului toate pretenţiile beneficiarului ce reies din contractul de activitate faţă de executant (de comparat şi punctul IV.1. din Declaraţie).  

7. Cesiunea drepturilor intelectuale de utilizare:

Beneficiarul acordă sponsorului toate drepturile intelectuale de utilizare, care îi reies beneficiarului din contractul de activitate (punctul 14.3 din Condiţiile contractuale generale (AVB) pentru o utilizare non-exclusivă, nelimitată în timp şi spaţiu, precum şi dreptul de a ceda aceste drepturi de utilizare către terţi (de comparat şi punctul IV.2. din declaraţie). 

8. Monitorizare de proiect 
Beneficiarul se declară de acord ca îndeplinirea conformă cu contractul a activităţilor convenite în contractul de activitate să fie asigurată printr-un monitor de proiect însărcinat de sponsor (verificarea activităţilor prevăzute realizată prin experţi) (de comparat punctul IV.3 din declaraţie). Costurile în acest sens vor fi suportate de sponsor. 
9. Contracte de subantreprenoriat, schimbarea destinaţiei serviciilor:

Beneficiarul se declară de acord ca aprobarea pentru acordarea unor contracte de subantreprenoriat pentru livrări şi servicii care nu sunt incluse în anexele contractului de activitate în sensul punctului 1.6 din Condiţiile contractuale generale (AVB) să fie acordată numai după consimţământul scris al sponsorului. Schimbările de destinaţie a serviciilor sunt de asemenea posibile numai cu aprobarea prealabilă a sponsorului.
10. Măsuri de investiţii: 

Beneficiarul se declară de acord ca schimbările de destinaţie cu privire la prestaţiile în natură, precum şi alocările pentru prestaţiile în natură din poziţia „Neprevăzute” să fie posibile numai după consimţământul scris al sponsorului, care va fi reprezentat de către un „Monitoring Consultant”, dacă acesta va fi solicitat. 
În cazul unei modificări considerabile a obiectivului de proiect se impune, de asemenea, obţinerea acordului scris din partea sponsorului. În general, deciziile strategice cu privire la măsurile de investiţii necesită acordul scris prealabil din partea sponsorului. 
11. Modificarea proiectului 
Beneficiarul poate solicita oricând modificarea proiectului, atunci când există circumstanţe speciale ulterioare ce solicită aceasta. În cazul în care apar costuri suplimentare, beneficiarul este obligat să-l informeze de urgenţă pe sponsor cu privire la acestea. În acest caz, beneficiarul va fi numai atunci obligat să execute modificările proiectului, dacă se obţine un acord suplimentar în formă scrisă cu privire la finanţare modificărilor. În cazul în care nu se obţine un acord suplimentar, nu există nici o pretenţie a beneficiarului cu privire la decontarea costurilor suplimentare. 
12. Alte obligaţii 
Beneficiarul este obligat:

1. să folosească mijloacele în conformitate cu principiile economiei, rentabilităţii şi raţiunii;

2. să comunice imediat toate evenimentele care pot să ducă la întârzierea sau blocarea executării proiectului sponsorizat;
§ 4  Alte obligaţii ale beneficiarului
Beneficiarul se obligă,

1. să nu încheie convenţii verbale secundare pe lângă contractul de activitate, în forma acestuia prezentată sponsorului, fără a avea acordul scris din partea sponsorului (se va compara şi § 8 alin. 2 din contractul de activitate);

2. toate evenimentele care duc la întârzierea sau la imposibilitatea în executare a activităţilor sponsorizate sau a îndeplinirii obiectivelor sponsorizate, precum şi toate circumstanţele care ar genera o modificare a contractului de sponsorizare sau a contractului de activitate, vor trebui comunicate de urgenţă sponsorului şi vor trebui realizate propuneri corespunzătoare de soluţionare; în cazul în care comunicarea nu a fost realizată în scris, ea va trebui confirmată urgent şi în formă scrisă;

3. să i se permită sponsorului sau reprezentanţilor acestuia oricând verificarea modului de executare a proiectului la locul aferent şi să i se comunice informaţiile necesare. 
4. În cazul în care beneficiarul a investit pentru proiect şi mijloace proprii, sau dacă le-a obţinut din partea unor terţi, atunci raportul final va include detalieri ale executantului cu privire la valorile privitoare la toate activităţile finanţate cu aceste mijloace (detaliere de costuri); 
5. Beneficiarul va informa sponsorul cu privire la toate publicaţiile scrise cu privire la proiect şi va menţiona în toate publicaţiile referitoare la acest proiect, în limba de redactare a publicaţiei respective, la loc vizibil, nota: “Sponsorizat cu mijloacele financiare ale Republicii Austria. (de comparat cu punctul 7 din Condiţiile contractuale generale (AVB));

6. Beneficiarul nu poate dispune cu privire la sponsorizarea acordată nici prin cesiune, atribuire sau gajare şi nici în vreun alt fel; el ia la cunoştinţă că aceste dispoziţii sunt inaplicabile faţă de sponsor; 
7. Beneficiarul va păstra toate documentele justificative şi documentaţiile, care privesc proiectul sponsorizat, în mod ordonat şi sigur, pe o perioadă de cel puţin 10 (zece) ani. Termenul de păstrare începe odată cu prezentarea raportului final contractual conform § 2 Abs.2 din contractul de activitate. 
§ 5  Clauza anticorupţie
Sponsorul este îndreptăţit să se retragă cu efect imediat din contract sau să ia orice măsură corectivă care o consideră potrivită, dacă unei persoane sau unei instituţii i s-a oferit, promis sau acordat sau i se oferă, promite şi acordă, în mod mijlocit sau nemijlocit un cadou, un avantaj material sau un alt avantaj cu privire la derularea proiectului care reprezintă obiectul prezentului contract (de văzut şi § 6.1.12). 
§ 6 Rambursarea şi blocarea sponsorizării 
1. Motive pentru blocare / solicitarea rambursării 
Sponsorizatul are obligaţia, ca la solicitarea în scris a sponsorului să restituie suma de sponsorizare deja acordată, concomitent cu anularea asigurării unei sponsorizări, dacă aceasta nu a fost deja plătită, atunci când:  
1.1. Organele sau reprezentanţii sponsorului sau ai UE au primit informaţii inexacte sau incomplete despre circumstanţele esenţiale, sau;

1.2. Mijloacele pentru sponsorizare au fost folosite parţial sau total în alte scopuri;

1.3. Proiectul nu poate fi executat în termen sau nu poate fi executat de loc, mai ales din cauza îndeplinirii defectuoase sau întârziate a prestaţiilor proprii,

1.4.  Rapoartele prevăzute nu au fost prezentate sau nu s-au adus dovezi şi documente justificative sau nu s-au oferit informaţiile necesare, în cazul în care somaţiile scrise, prevăzute cu termene corespunzătoare şi cu o indicare expresă a situaţiei juridice pentru nerespectare au rămas fără efect,

1.5. Nu a fost realizată semnalarea urgentă a evenimentelor sau a modificărilor care duc la întârzierea sau imposibilitatea executării proiectului propus,

1.6. Cu privire la patrimoniul beneficiarului a fost iniţiată procedura de faliment înainte de încheierea corespunzătoare a proiectului sponsorizat, sau dacă s-a refuzat iniţierea procedurii de faliment din motive de lipsă a patrimoniului care să acopere costurile şi prin aceasta scopul sponsorizării devine imposibil sau neasigurat,

1.7. Beneficiarul sponsorizării împiedică sau blochează măsurile prevăzute pentru control,

1.8. Utilizarea corespunzătoare destinaţiei a mijloacelor de sponsorizare nu mai poate fi verificată în termenul de zece ani prevăzut pentru păstrarea documentelor (de comparat § 4.7 şi punctul 4.7 din Condiţiile contractuale generale (AVB), 
1.9. Proiectul este modificat fără acordul sponsorului,

1.10. Garanţiile conform § 3 cifra 2, sau cifra 3 sau cifra 4 nu sunt îndeplinite,

1.11. Beneficiarul încalcă prevederi esenţiale din contractul de sponsorizare, cu precădere acelea care doresc să asigure atingerea scopului de sponsorizare,

1.12. Unei persoane sau unei instituţii i s-a oferit, promis sau acordat sau i se oferă, promite şi acordă, în mod mijlocit sau nemijlocit un cadou, un avantaj material sau un alt avantaj cu privire la acordarea sponsorizării,

1.13. Organele UE solicită încetarea şi / sau rambursarea, deoarece sponsorizarea intră în contradicţie cu prevederile UE.

2. Dobândă
În situaţiile în care sponsorizatul sau persoanele care au fost atrase de acesta pentru realizarea documentelor necesare pentru acordarea sponsorizării sau pentru derularea proiectului sunt culpabile la data apariţiei unui motiv de rambursare, se aplică din data plăţii un procent de dobândă asupra sumei de rambursare cu 3% (trei procente) peste procentul de bază a dobânzii de bază. În cazul în care procentul de dobândă sus-menţionat se situează sub procentul UE pentru pretenţii de rambursare, se va aplica procentul UE.
3. Limitarea solicitării de rambursare 
În situaţia în care proiectul poate fi sau a fost executat numai parţial (§ 6.1.3.) se aplică rambursarea mijloacelor financiare la divizibilitatea proiectului sponsorizat doar în funcţie de diferenţa dintre valoarea proiectului sponsorizat şi valoarea prestaţiei parţiale, dacă prestaţia parţială îndeplinită corespunde ca atare scopului de sponsorizare. 

În cazul în care numai o parte din mijloacele financiare au fost folosite împotriva destinaţiei (§ 6.1.2.) şi dacă utilizarea parţial deturnată nu determină eşuarea completă a scopului de sponsorizare, rambursarea va fi realizată numai cu privire la partea mijloacelor de sponsorizare utilizată pentru partea parţial deturnată a lor. 
4. Compensarea costurilor de verificare 
Beneficiarul va compensa sponsorului toate costurile de verificare survenite sponsorului cu privire la depistarea motivului de încetare / rambursare a sponsorizării (ex.: angajarea unor verificatori terţi, costurile de transport ale organelor şi angajaţilor sponsorului). 
5. Încetarea proiectului fără vina beneficiarului sponsorizării 
Dacă, din motive care nu pot fi atribuite beneficiarului, proiectul nu poate fi executat la timp, nici prin stabilirea unei perioade corespunzătoare de graţie, convenite între părţi, beneficiarul va înceta derularea proiectului, va redacta un raport de activitate şi va emite o factură finală, rambursând imediat mijloacele de sponsorizare neutilizate. Bunurile materiale achiziţionate din utilizarea mijloacelor de sponsorizare vor fi transferate în proprietatea sponsorului sau a unui terţ denumit de sponsor.  
6. Alte pretenţii legale 
Toate pretenţiile legale extinse ale sponsorului nu vor fi afectate prin § 6 alin 1 până la 5.

§ 7 Utilizarea datelor de către sponsor 
Sponsorizatul ia la cunoştinţă următoarele lucruri: orice informaţii personale necesare în iniţierea şi derularea contractului, a căror utilizare reprezintă o condiţie esenţială pentru îndeplinirea sarcinilor legale transferate sponsorului sau care sunt admise conform §§ 7 – 9 din Legea pentru protecţia datelor 2000 / Monitorul Oficial Austriac nr. 165/1999, în varianta aplicabilă, vor putea fi utilizate de sponsor pentru decontarea şi derularea contractului de sponsorizare, pentru îndeplinirea sarcinilor legale ale sponsorului şi pentru control. În cadrul acestei utilizări se poate întâmpla, ca informaţiile să fie transferate sau publicate vor putea fi utilizate cu precădere de către organele şi reprezentanţii Curţii de Conturi (cu precădere conform §3 alin. 2, § 4 alin. 1 şi § 13 alin 3 din Legea Curţii de Conturi din Monitorul Oficial Austriac nr. 144/1948, în varianta aplicabilă, şi a Uniunii Europene în cadru regulamentelor comunitare.
§ 8  Instanţă competentă şi legislaţie aplicabilă 
Pentru toate litigiile care rezulta din acest contract, se va conveni competenta jurisdicţionala a tribunalului competent Wien Innere Stadt.
Pentru decizii cu privire la raportul contractual se va aplica exclusiv legea austriacă, dar prin excluderea tuturor referirilor la legislaţia străină.
§ 9 Prevederi finale 
1. Orice modificări sau completări la acest contract necesită forma scrisă. Acest lucru se aplică şi pentru devierea de la forma scrisă.
2. Contractul de activitate, devizul şi Condiţiile contractuale generale valabile la data încheierii contractului reprezintă părţi integrante ale acestui contract. În cazul unor contradicţii, prioritatea va fi acordată contractului de sponsorizare, apoi contractului de activitate şi apoi devizului şi apoi Condiţiilor contractuale generale.
3. Prin semnarea prezentului contract beneficiarul sponsorizării confirmă concomitent faptul că a preluat toate anexele menţionate şi a luat cunoştinţă de conţinutul lor. 
	Viena, data  ............ 2005
	Timişoara, România data ......... 2005

